b'\n_START_ARTICLE_\nDominik von K\xc3\xb6nigsegg-Rothenfels\n_START_SECTION_\n\xc5\xbdivljenjepis\n_START_PARAGRAPH_\nStar\xc5\xa1i so mu namenili duhovni\xc5\xa1ki poklic; tako so ga sprva poslali v jezuitsko \xc5\xa1olo v Besan\xc3\xa7on in pri \xc5\xa1estnajstih letih je postal kapitular v Salzburgu in Passauu. Nato je bil poslan v Rim na dodatno \xc5\xa1olanje; tam je ugotovil, da ne \xc5\xbeeli biti duhovnik in se pridru\xc5\xbeil cesarski vojski, ki se je borila proti Turkom._NEWLINE_V letih 1691-99 je slu\xc5\xbeil v kurasirskem polku. 5. oktobra 1702 je bil povi\xc5\xa1an v polkovnika in prejel je poveljstvo pehotnega polka. Pozneje je bil povi\xc5\xa1an \xc5\xa1e v Generalfeldwachtmeistra in v Feldmarschallleutnantu. Potem ko se je izkazal v bitki za Torino (1706), je postal poveljnik trdnjave Mantova._NEWLINE_Po zavzetju Avstrijske Nizozemske je bil v letih 1714\xe2\x88\x9217 vrhovni poveljnik avstrijskih enot. V letih 1718-22 je bil diplomat v Parizu in Var\xc5\xa1avi, nato pa je postal poveljnik v Siebenb\xc3\xbcrgnu. 16. oktobra 1723 je bil povi\xc5\xa1an v feldmar\xc5\xa1ala. Pozneje je kot diplomat deloval \xc5\xa1e v Haagu in Madridu._NEWLINE_Med poljsko nasledstveno vojno je bil avstrijski vrhovni poveljnik v Italiji po smrti Florimunda Mercyja; 19. septembra 1734 je bil premagan v bitki za Guastallo. Naslednje leto se je umaknil na Nem\xc5\xa1ko Tirolsko in tam predal poveljstvo. Leta 1736 je bil imenovan za predsednika Hofkriegsrata._NEWLINE_Vrhovno poveljstvo vojske je prevzel \xc5\xa1e med avstrijsko-tur\xc5\xa1ko vojno (1736-1739); potem ko je do\xc5\xbeivel poraz, je bil prisiljen zapustiti vse svoje voja\xc5\xa1ke funkcije. Po nastopu Marije Terezije je bil rehabilitiran in imenovan za Oberst-Land- und Hauszeugmeister. Na tem polo\xc5\xbeaju je sodeloval v pogajanjih umika Francozov iz avstrijske nasledstvene vojne._NEWLINE_Leta 1744 je ponovno postal vrhovni poveljnik Avstrijske Nizozemske. 11. maja 1745 je bil premagan v bitki za Fontenoy, nakar se je vrnil na Dunaj. Tu je 8. decembra 1751 umrl.'